Nos Durandus, cantor et nos Guillermus, senescallus Eduensis, notum facimus universis presentes litteras inspecturis quod in nostra presencia propter hoc constitutus Johannes, dominus de Aligneyo, miles, ex certa sciencia recognovit coram nobis se debere reverendo patri Girardo, Dei gratia Eduensi episcopo, quingenta et trecentas libras Dyvionensis monete nunc currentis, quas mutuo recepit a dicto Girardo episcopo in pecunia numerata, prout idem Johannes de Aligneyo, miles, coram nobis est confessus, pro quibus quingenta et IIIta libris idem Johannes de Aligneyo, miles, prout asseruit coram nobis, titulo pignoris obligavit, in manu dicti Girardi episcopi, quicquid habet vel habere potest aut debet omnimoda racione apud Sauceyum versus Beligneium, et in appendiciis et pertinenciis dicti loci, videlicet hominibus, mansis, tenementis eorum, pratis, terris, nemoribus, aquis, planis, vineis, piscatoriis, tailliis, costumis, justiciis, magnis et parvis, dominiis et rebus aliis universis quibuscumque. Que omnia et singula, prout supradictum est, dictus Johannes de Aligneyo, miles, coram nobis ex certa sciencia recognovit esse de feodo dicti Girardi episcopi, racione episcopatus Eduensis. In cujus rei testimonium, etc. [sic]. Datum et actum anno Domini Mº CCº sexagesimo, mense mayo.